**František Plach** (\* 8. marec 1992, Žilina) je slovenský profesionálny futbalista, ktorý hráva na poste brankára v poľskom klube Piast Gliwice.

Klubová kariéra
---------------

Plach vyrastal v mládežníckom tíme MŠK Žilina. Pôsobil v B-tíme kde neodohral ani jeden zápas.

#### Hosťovanie v Pohroní

V januári 2015 bol Plach poslaný na hosťovanie do konca roka do druholigového FK Pohronie. Dňa 8. marca odohral svoj prvý zápas v klube proti ŠKF Sereď (prehra 1:3), bol to jeho prvý zápas v profesionálnej kariére. Na jar odohral dokopy 13 zápasov a zaznamenal tri čisté konta.

### FK Senica

V januári 2016 sa Plach pripojil k Senici. Zo začiatku zastával pozíciu dvojky pred Michalom Šullom. Za Senicu debutoval 2. apríla pri remíze 2:2 s Podbrezovou. V sezóne 2015/16 odohral v Senici tri zápasy.

Jednotkou v bránke sa stal v sezóne 2017/18 kedy na jeseň odohral všetkých 19 zápasov v lige.

### Piast Gliwice

V januári 2018 prestúpil Plach do poľského klubu Piast Gliwice. Na jar neodohral za klub žiaden zápas.

V klube debutoval 24. septembra pri víťazstve 3:1 nad Cracoviou. Postupne sa Plach prebojoval do základnej zostavy a stal sa jednotkou tímu. S Piastom sa stal víťazom Ekstraklasy, po prvýkrát v histórii klubu. Plach sa navyše stal najlepším brankárom sezóny v poľskej Ekstraklase.

Dňa 14. mája 2022 odohral proti tímu Termalica Nieciecza svoj jubilejný 100. zápas v poľskej Ekstraklase.

V decembri 2022 Plach predĺžil zmluvu s Piastom do leta 2026 s ročnou opciou.

Reprezentačná kariéra
---------------------

Plach bol od roku 2021 niekoľkokrát povolaný do slovenskej reprezentácie, no debut v reprezentácii zaznamenal až 29. marca 2022 v priateľskom zápase proti Fínsku (výhra 2:0). V zápase nastúpil ako náhradník, keď vystriedal na začiatku druhého polčasu Dominika Holeca.

Štatistiky
----------

### Klubové

*K 1. júlu 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Európske súťaže | Celkom |
| --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly |
| FK Pohronie (hosť.) | 2014/15 | 2. liga | 13 | 0 | ― | ― | 13 | 0 |
| 2015/16 | 18 | 0 | 1 | 0 | ― | 19 | 0 |
| FK Senica | 2015/16 | Fortuna liga | 3 | 0 | ― | ― | 3 | 0 |
| 2016/17 | 4 | 0 | 1 | 0 | ― | 5 | 0 |
| 2017/18 | 19 | 0 | 0 | 0 | ― | 19 | 0 |
| Celkom | 26 | 0 | 1 | 0 | ― | 27 | 0 |
| Piast Gliwice | 2017/18 | Ekstraklasa | 0 | 0 | ― | ― | 0 | 0 |
| 2018/19 | 25 | 0 | 1 | 0 | ― | 26 | 0 |
| 2019/20 | 37 | 0 | 1 | 0 | 4**2 1** | 0 | 42 | 0 |
| 2020/21 | 30 | 0 | 5 | 0 | 3**1** | 0 | 38 | 0 |
| 2021/22 | 33 | 0 | 1 | 0 | ― | 34 | 0 |
| 2022/23 | 34 | 0 | 0 | 0 | ― | 34 | 0 |
| 2023/24 | 2 | 0 | 0 | 0 | ― | 2 | 0 |
| Celkom | 161 | 0 | 8 | 0 | 7 | 0 | 176 | 0 |
| Celkovo | 208 | 0 | 10 | 0 | 7 | 0 | 225 | 0 |

Poznámky
**1** Európska liga UEFA
**2** Liga majstrov UEFA
### Medzinárodné

*K 1. augustu 2023*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Slovensko | 2022 | 1 | 0 |
| Celkovo | 1 | 0 |

Úspechy hráca
-------------

**Piast Gliwice**

* Ekstraklasa: 2018/19

**Individuálne**

* Najlepší brankár sezóny Ekstraklasy: 2018/19

Referencie
----------

1. ↑   *Brankár Plach sa stal najnovšou posilou Senice* [online]. sportnet.sme.sk, [cit. 2023-08-01]. Dostupné online.
2. ↑   *Senica prišla o ďalšieho brankára, do Poľska odchádza Plach* [online]. sportnet.sme.sk, [cit. 2023-08-01]. Dostupné online.
3. ↑   *Plach má v poľskom tíme neotrasiteľnú pozíciu: Už 3 roky nepustil nikoho do bránky!* [online]. Nový Čas, 2022-05-20, [cit. 2023-08-01]. Dostupné online.
4. ↑   *Frantisek Plach przedłużył kontrakt z Piastem Gliwice* [online]. 2022-12-06, [cit. 2023-08-01]. Dostupné online. (po poľsky)

Externé odkazy
--------------

* František Plach na transfermarkt.com

Zdroj
-----

*Tento článok je čiastočný alebo úplný preklad článku František Plach na anglickej Wikipédii.*